Лодз

Лодз или Лудж (; , Лодш) е третият по големина град в Полша. Той се намира в центъра на страната и е столица на едноименното Лодзко войводство. Административно е обособен в отделен градски окръг (повят) с площ 293,25 км2. Също така е административен център на Източнолодзкия окръг, без да е част от него.

История 
Основан през 1423 г., градът попада под пруска власт под името Лодз през 1793 г. след разделянето на Полша. През 1806 г. се присъединява към Варшавското княжество, а през 1815 г. – към Полското кралство (т.нар Конгресна Полша), което до 1917 г. е в лична уния с Руската империя.

В началото на 1800-те години градът става индустриален център и в него съжителстват представители на 3 различни култури: поляци, евреи и германци. През 1830-те Лодз започва да просперира, тъй като чрез данъчни и митнически привилегии руската царска администрация привлича чужди инвеститори. Един от тези индустриалци е Карл Вилхелм Шайблер (1820 – 1881), основал тук текстилна фабрика. Лодз става център на текстилната промишленост в кралство Полша.

През 1918 г. Лодз става част от току-що станалата Втора полска република. По време на Втората световна война градът е присъединен към Германия и преименуван на Лицманщат по името на германския генерал Карл Лицман, който е убит, след като превзема града през Първата световна война. По време на нацистката окупация е създадено еврейско гето, което е ликвидирано през 1945 г.

Население 
Населението на града възлиза на 698 688 души (2016 г.). Гъстотата е 2472 души/км2.

Населението през годините:

1793 г: 190 души
1806: 767
1830: 4300
1850: 15 800
1880: 77 600
1905: 343 900
1925: 538 600
1990: 850 000
2002: 1 055 000

Туризъм

Туристически атракции 

 Улица Пьотрковска – една от най-големите търговски улици в света с дължина 4,9 км.
 Алея на звездите
 Зоопарк
 Лунапарк
 Мануфактура – търговски център, построен на мястото на стар текстилен производствен комплекс. Съхранена е атмосферата от XIX век, като са използвани и реставрирани оригиналните сгради.
 Над 30 парка, включително гората Лагевники, намираща се в пределите на града

Побратимени градове и партньори

Известни личности 
 Родени в Лодз
 Мира Гинзбург (1884 – 1949), психоаналитик
 Ян Карски (1914 – 2000), офицер
 Даниел Либескинд (р. 1946), американски архитект
 Рудолф Льовенщайн (1898 – 1976), психоаналитик
 Станислав Микулски (1929 – 2014), артист
 Файга Островер (1920 – 2001), бразилска художничка
 Болеслав Пясецки (1915 – 1979), политик
 Юзеф Ротблат (1908 – 2005), физик
 Артур Рубинщайн (1887 – 1982), пианист
 Анджей Сапковски (р. 1948), писател
 Хана Сегал (1918 – 2011), психоаналитик
 Серж Силберман (1917 – 2003), филмов продуцент
 Йежи Сколимовски (р. 1938), режисьор
 Войчех Тодоров (р. 1962), оператор

 Починали в Лодз
 Бронислав Камински (1899 – 1944), офицер
 Войцех Йежи Хас (1925 – 2000), режисьор

Образование 
Лодзкият университет е държавен университет, основан на 24 май 1945 г. като приемник на образователните институции в Лодз от междувоенния период – Института за учители (1921–1928), Висшето училище по социални и икономически науки (1924–1928) и филиала на Свободния полски университет (1928–1939). Днес има повече от 47 хиляди студенти и 2600 преподаватели.

Лодз е център на кинообразованието в Полша. В него е разположено Висшето държавно училище за кино, телевизия и театър „Леон Шилер“, основано на 8 март 1948 г.

Икономика 
Текстилната промишленост, която играе важна роля в развитието на Лодз, в момента губи значението си. Сред няколкото важни играчи в тази индустрия остават Redan S.A., Monnari и Zakłady Tekstyllno-Konkgowe Teofilów.

В момента особено важно за града става развитието на нови технологии, инфраструктура и привличането на инвеститори в три сектора. Това са центрове за бизнес услуги (BPO - Business Process Outsourcing), логистика и битова техника.

Компании като mBank имат седалище в Лодз, където също има центрове за офис услуги GE Money Bank и Infosys. Atlas Group е основана и оперира в Лодз.

В Лодз производството на домакински уреди се превърна във важен сектор. Инвестициите в тази област са извършени, наред с други, от Merloni Indesit, Bosch/Siemens и техните доставчици.

През последните години компании като Gillette (най-голямата фабрика на компанията в света се намира в Лодз), VF Corporation, ABB, Pelion Healthcare Group (известна преди като Polska Grupa Farmaceutyczna), Hutchinson, Ericpol, TP SA и Comarch също инвестираха в Лодз. Accenture отвори своя център в Лодз, а Citi Handlowy - своя оперативен център. През 2007 г. американската IT компания Dell построи фабрика в града.

Построени са и центрове за пазаруване и отдих, като „M1“, „Galeria Łódzka“, „Sukcesja“ и „Manufaktura“ (с площ от 27 ха). През март 2010 г. беше открит търговски център "Port Łódź", чийто основен наемател е IKEA. "Manufaktura" и "Port Łódź" са сред най-големите търговски центрове в Полша.

Спорт 
 Градът е дом на футболния клуб Видзев.
 Домакин на първенствата по лека атлетика на закрито през февруари 2015 г. и 2016 г. Pedro's Cup с международно участие.

Бележки

Външни препратки 
 Павел Стефанов, „До Лодз и обратно“, сп. „Свет“, 2009, 1

 
Градски окръзи в Лодзко войводство